CELEX: 32021D1969
Language: et
Date: 2021-10-27 00:00:00
Title: Komisjoni rakendusotsus (EL) 2021/1969, 27. oktoober 2021, taotluse kohta registreerida Euroopa kodanikualgatus „Üleskutse tegudele – keskkonnakaitse kõikides poliitikavaldkondades“ kooskõlas Euroopa Parlamendi ja nõukogu määrusega 2019/788 (teatavaks tehtud numbri C(2021) 7742 all) (Ainult ingliskeelne tekst on autentne)

12.11.2021   
               
               
                  ET
               
               
                  Euroopa Liidu Teataja
               
               
                  L 401/3
               
            
         KOMISJONI RAKENDUSOTSUS (EL) 2021/1969,
         27. oktoober 2021,
         taotluse kohta registreerida Euroopa kodanikualgatus „Üleskutse tegudele – keskkonnakaitse kõikides poliitikavaldkondades“ kooskõlas Euroopa Parlamendi ja nõukogu määrusega 2019/788
         
            
               (teatavaks tehtud numbri C(2021) 7742 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/788 Euroopa kodanikualgatuse kohta, (1) eriti selle artikli 6 lõikeid 2 ja 3,
         ning arvestades järgmist:
         
                     (1)
                  
                  
                     11. juulil 2021 esitati komisjonile taotlus Euroopa kodanikualgatuse „Üleskutse tegudele – keskkonnakaitse kõikides poliitikavaldkondades“ registreerimiseks.
                  
               
                     (2)
                  
                  
                     10. augustil 2021 teavitas komisjon kooskõlas määruse (EL) 2019/788 artikli 6 lõikega 4 korraldajate rühma oma hinnangust, et kõnealuse määruse artikli 6 lõike 3 punktides a, d ja e sätestatud registreerimisnõuded on täidetud ning et artikli 6 lõike 3 punktis b sätestatud nõuet ei kohaldata. Komisjon märkis siiski ka seda, et 11. juuli 2021. aasta taotluses esitatud algatuse teksti sõnastusest ei ole võimalik järeldada, kas see tervikuna vastab artikli 6 lõike 3 punktis c sätestatud nõudele. Komisjoni kutsuti üles „tunnistama keskkonnakriisi olemasolu ja julgustama sellega üksikisikuid väljuma mugavusmullist ja nõudma poliitika muutmist, seades eesmärgiks kohandada eri valdkondade poliitikameetmeid nii, et neis võetaks terviklikumalt arvesse nii keskkonna- kui ka sotsiaalseid tegureid“, täpsustamata, milliste liidu õigusaktide ettepanekuid komisjonilt oodati. Komisjon palus korraldajatel oma algatus läbi vaadata ja osutada, millise liidu õigusakti ettepanekut nad komisjonilt ootavad, ning täpsustada selle õigusakti sisu.
                  
               
                     (3)
                  
                  
                     Selle tulemusena esitati komisjonile 5. oktoobril 2021 algatuse muudetud versioon.
                  
               
                     (4)
                  
                  
                     Muudetud algatuse eesmärgid on sõnastatud järgmiselt: „Komisjon peab kaitsma ja parandama eurooplaste elukvaliteeti, kaitstes samal ajal kõiki liike ja looduskeskkonda tervikuna. Selleks peab komisjon esitama ettepaneku sellise õigusakti kohta, mis aitab ELi liikmesriikides paremini mõista ja järgida keskkonnakaitsemeetmeid. Algatuse eesmärk on, et komisjon esitaks ettepaneku õigusakti kohta, mis tagaks eurooplastele, et nende riiklikud ametiasutused võtavad uue poliitika kehtestamisel või olemasoleva poliitika muutmisel arvesse keskkonnakaalutlusi.“
                  
               
                     (5)
                  
                  
                     Täiendavad üksikasjad algatuse teema, eesmärkide ja tausta kohta on esitatud lisas. Korraldajad on esitanud täiendavat teavet oma algatuse kohta ka lisadokumendis.
                  
               
                     (6)
                  
                  
                     Kuna algatusega kutsutakse komisjoni üles esitama ettepanekut õigusakti kohta, mille eesmärk on tagada, et liikmesriigid võtavad siseriiklike õigusaktide ja meetmete vastuvõtmisel arvesse keskkonnakaalutlusi, on komisjonil õigus seda teha aluslepingu artikli 192 lõike 1 alusel.
                  
               
                     (7)
                  
                  
                     Nimetatud põhjustel ei jää ükski algatuse osa ilmselgelt väljapoole komisjoni pädevust esitada aluslepingute rakendamiseks liidu õigusaktide ettepanekuid, nagu on nõutud määruse (EL) 2019/788 artikli 6 lõike 3 punktis c.
                  
               
                     (8)
                  
                  
                     See järeldus ei mõjuta hinnangut sellele, kas käesoleval juhul on täidetud komisjoni tegutsemiseks vajalikud konkreetsed faktilised ja sisulised tingimused, sh proportsionaalsuse põhimõtte järgimine.
                  
               
                     (9)
                  
                  
                     Korraldajate rühm on esitanud asjakohased tõendid selle kohta, et ta vastab määruse (EL) 2019/788 artikli 5 lõigetes 1 ja 2 sätestatud nõuetele ning et ta on artikli 5 lõike 3 esimese lõigu kohaselt nimetanud kontaktisikud.
                  
               
                     (10)
                  
                  
                     Kavandatud algatus ei ole ilmselgelt ebaõiglane, põhjendamatu ega pahatahtlik ega vastuolus Euroopa Liidu lepingu artiklis 2 sätestatud liidu väärtuste ja Euroopa Liidu põhiõiguste hartas sätestatud õigustega.
                  
               
                     (11)
                  
                  
                     Kokkuvõttes vastab algatus „Üleskutse tegudele – keskkonnakaitse kõikides poliitikavaldkondades“ kõigile määruse (EL) 2019/788 artikli 6 lõikes 3 sätestatud nõuetele ja tuleks seetõttu registreerida.
                  
               
                     (12)
                  
                  
                     Järeldus, et määruse (EL) 2019/788 artikli 6 lõike 3 kohased registreerimistingimused on täidetud, ei tähenda, nagu kinnitaks komisjon mingilgi viisil algatuse sisu faktilist õigsust – see on algatuse korraldajate rühma ainupädevuses. Algatuse sisu väljendab üksnes korraldajate rühma seisukohti ning seda ei saa mingil juhul käsitada komisjoni seisukohana,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa kodanikualgatus „Üleskutse tegudele – keskkonnakaitse kõikides poliitikavaldkondades“ registreeritakse.
         
         
            Artikkel 2
            Käesolev otsus on adresseeritud Euroopa kodanikualgatuse „Üleskutse tegudele – keskkonnakaitse kõikides poliitikavaldkondades“ korraldajate rühmale, keda esindavad kontaktisikutena Jure LEBEN ja Marko MAVER.
         
         
            Brüssel, 27. oktoober 2021
            
               
                  Komisjoni nimel
               
               
                  asepresident
               
               Věra JOUROVÁ
            
         
         
            (1)  ELT L 130, 17.5.2019, lk 55.